82 
MUSEUM BOTANICUM LUGD.-BAT. 
serrulatis, infimis squamaeformibus ; spathis axillaribus, sessilibus, 
masculis verticillatis, femineis solitariis. 
204. Ifydrilla angiistffolla Bl,: foliis ramulorum 5-7-nis 
verticillatis linearibus acutis serrulatis; floribus in distinctis ra- 
mulis inonoicis; baccis cylindraceis. Bl. Cent. Piant, nov. 
ait. Hassk. Piant. Jav. rar. p. 117. — Epigynanthus Bl. in 
Flora (1825) p. 679. — Epigynanthus Blumei Hassk. Cat. Hort. 
Bog. p. 53. — Hydrospondylus submersus Hassk. Cat . Hort. 
Bog. p. 255 (exci. Syn. Ceratophylli demersi !) — Etjeeng Ma- 
laice et Sundaice. — Ab II. ovalifoUd Bich. diversa foliis linearibus 
multo angustioribus, et fortasse fructu cylindraceo, qui in illa subtrigonus 
esse perbibetur, id quod parum congruit cum laudata figura Boxblrgh. 
An igitur uno nomine duae Species a Y. Cl. Bichard confusae? altera, 
cujus ovario tria oophora lateralia continentur , in. fructum trigonum ex- 
crescens, diversa ab illa, quam Boxbtjegh descripsit et depinxit, quae 
conformatione fructus magis ad javanicam nostram accedit ? — Herba aqua- 
tica, gracilis, submersa, in fluviis locisque depressioribus Javae, veluti 
circa 11 ataviam , vastas aquas quietas subdulces copiose incolens nec non 
in stagnantibus et lacubus regionum usque ad 5000 ped. supra maris ae- 
quorem elatis. Caulis brevis, inferne fibras radicales filiformes simplices 
verticillatim dispositas emittens, superne in ramos plures elongatos tere- 
tes fluitantes pluries verticillatim divisus; ramulis omnibus ut pagina in- 
ferior foliorum verticillatorum pilis confervarum similibus obsessis. Folia 
sessilia, verticillata; caulina 3-4-na, appressa, squamaeformia , lanceo- 
lata; superiora 5-7-na, patentissima , linearia, acuta, acute serrulata, in 
nervo medio subtus nonnihil scabrida. Flores masculi submersi tanta ape- 
riuntur elasticitate , ut simul a spatha sejungantur ac saepe ingenti copia 
in aquis fluitantes cernantur, antheris interea granula pollinis satis magna, 
globosa, albida emittentibus, quibus eo citius fecundantur organa femi- 
nea, quod flores feminei nuptiarum tempore per tubos suos longissimos 
limbum perigonii stigmata includentem ad superficiem usque aquae iis 
obviam protendunt expanduntque , peracta vero fecimdatione, quae in flore 
femineo aperto insigni stigmatum intumescentia cernitur, in imam aquam 
retrahunt. Spatha florum masculorum turbinato -globosa, membranacea, 
tenera, bivalvis; valvis rotundatis, aequalibus, concavis, extrorsum su- 
perne muricatis. Perigonium intra spatham brevissime pedicellatum , gla- 
brum , nitidum , sexpartitum ; lobis 3 exterioribus multo latioribus , subro- 
tundis , concavis , atroviridibus ; 3 internis angustissimis , linearibus , cum 
staminibus alternantibus, pallide lutescentibus. Filamenta brevissima, ae- 
qualia. Antherae magnae, introrsae, luteae, latere longitudinaliter elastice 
dehiscentes. Pollen magnum, globosum. Spatha feminea tubulosa, cylin- 
drica, ovarium arcte vaginans, tenuissima, pellucida, apice tandem late- 
raliter rumpens. Perigonium supra basin suam ovario connatam in tubum 
gracilem longissimum hyalinum protensum; limbo 6-fido, in aquae super- 
ficie expanso; lobis oblongo-spathulatis , externis internis angustioribus, 
obtusiusculis. Ovarium in fundo spathae sessile , basi perigonii innatum , 
fusiforme. Stylus capillaris, ad apicem usque perigonii tubo inclusus. 
Stigmata lineari-lanceolata , divaricata, viridia , perigonio aperto mox ma- 
gis magisque incrassata , papillosa. Folliculus cylindricus , in stylum at- 
tenuatus, viridis, carnosus, spatha vegeto-persistenti vaginatus. Semiua 
breviter funiculata, ad basin hilo retuso notata, viridula, exalbuminosa. 
